Adolf Butenandt

Adolf Butenandt (Lehe, 1903ko martxoaren 24a - Munich, 1995eko urtarrilaren 18a) alemaniar kimikaria izan zen.

Sexu-hormonei buruz egin zituen ikerketa garrantzitsuenak. Emakumearen gernutik ateratako estrona izan zen bakartu zuen lehen hormona. 1931n androsterona bakartu zuen, eta geroago osagai horren formula atera zuen. 1934. urtean progesterona bakartu zuen, emakumearengan haurdunaldiarekin zerikusia duten erreakzio kimikoetan agertzen dena. 1939an Kimikako Nobel Saria irabazi zuen Leopold Ružičkarekin batera, baina boterean zegoen erregimen nazionalsozialistak sariari uko egitera behartu zuen. Azkenik, 1949. urtean jaso zuen Nobel Saria.

Erreferentziak

Kanpo estekak 
  Biografia Nobel Sarien webgunean

Alemaniako biokimikariak
Kimikako Nobel Saridunak
Naziak
Frantziako Zientzien Akademiako kideak
Royal Societyko kideak
Ohorezko Legioko komandanteak